Title: MINISTERSTVO ZDRAVOTNÍCTVA
Author: MZSR
Last saved by: MZ SR

Dôvodová správa

Všeobecná časť

	Nariadenie vlády Slovenskej republiky o výške úhrady poistenca za služby súvisiace s poskytovaním zdravotnej starostlivosti, ktoré sú uvedené v § 38 ods. 3 zákona sa predkladá na základe § 38 ods. 9 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti.

Nariadenie obsahuje legislatívnu úpravu v § 1 odseku 3, aby sa vylúčili dva zápory vo vete a oslobodenie od úhrady zas služby za očkovacie látky. Návrh nariadenia vyplýva z potreby oslobodiť aspoň čiastočne držiteľov preukazu občana s ťažkým zdravotným postihnutím od úhrady za štatistické spracúvanie lekárskeho predpisu súvisiace s vydaním liekov alebo dietetických potravín predpísaných na jednom lekárskom predpise.

Návrh nariadenia nezakladá nároky na verejné financie, je v súlade s prioritami a cieľmi hospodárskej politiky, nemá vplyv na životné prostredie. Návrh nariadenia vlády Slovenskej republiky nebude mať vplyv na zamestnanosť. Aplikácia tohto nariadenia nebude mať dopad na štátny rozpočet, ani priamy finančný, ekonomický a environmentálny dopad, ani vplyv na zamestnanosť.
	
Návrh nariadenia vlády Slovenskej republiky je v súlade s Ústavou Slovenskej republiky, so zákonmi ako aj s medzinárodnými zmluvami a inými dokumentmi, ktorými je Slovenská republika viazaná.

Osobitná časť

K ČL. I

K bodu 1

Vylúčenie dvoch záporov vo vete. Jedná sa o legislatívnu úpravu. Aby nedochádzalo v praxi k rozdielnym výkladom, jasne stanovujeme, že nie je možné vyberať poplatky len za vypísanie receptu alebo poukazu lekárom.

K bodu 2
	
	Upravuje sa výška úhrady pre osoby, ktorých náklady na zdravotnú starostlivosť sú zvýšené už ich samotným postihnutím. Upravuje sa výška úhrady pre držiteľov preukazu občana s ťažkým zdravotným postihnutím za štatistické spracúvanie lekárskeho predpisu súvisiace s vydaním liekov alebo dietetických potravín predpísaných na jednom lekárskom predpise a oslobodenie všetkých poistencov v lekárni pri výdaji očkovacích látok. Ide o preventívne správanie, ktoré chceme podporovať. Očkovacie látky skupiny V sú určené v rámci preventívnej zdravotnej starostlivosti na vykonanie povinného očkovania, ktoré zabezpečuje ošetrujúci lekár a za týmto účelom si vytvára rezervy v rámci svojej ambulancie. Sú vydávané priamo ošetrujúcemu lekárovi, resp. zdravotníckemu pracovníkovi a technicky nie je možné zabezpečiť úhradu poplatku priamo od poistenca v lekárni. Ostatné očkovacie látky  bez symbolu V si poistenec vyberá priamo v lekárni.

K Čl. II
	
	Ustanovuje sa účinnosť nariadenia.